- Hindi News
- National
- ट्रैफिक व्यवस्था सुधारने चाैराहे पर लगेंगेे सिग्नल, आगरा से सर्वे करने आई टीम
ट्रैफिक व्यवस्था सुधारने चाैराहे पर लगेंगेे सिग्नल, आगरा से सर्वे करने आई टीम
30 लाख की लागत से लगाए जाएंगे सिग्नल, ट्रैफिक पुलिस भेजेगी नपा को प्रस्ताव
नपा अध्यक्ष बोलीं- सिग्नल लगाना जनहित का कार्य, परिषद में किया जाएगा स्वीकृत
भास्कर संवाददाता | भिंड
शहर की ट्रैफिक व्यवस्था सुधारने के लिए चौराहों पर अब सिग्नल लगाए जाएंगे। इसके लिए मंगलवार को आगरा से इंजीनियरों की एक टीम भिंड आई। यहां तीन चौराहों का निरीक्षण किया। इन चौराहों पर सिग्नल लगाने में करीब 30 लाख रुपए की लागत आएगी। ट्रैफिक पुलिस इसका प्रस्ताव नगर पालिका को भेजेगी। वहीं, नपा अध्यक्ष कलावती मिहोलिया ने भी इस प्रस्ताव को स्वीकृति देने की बात कही है।
मालूम हो, कि इस समय शहर के किसी भी चौराहे पर ट्रैफिक सिग्नल नहीं लगाए गए हैं। इस कारण चारों ओर से गाड़ियां आढ़े-तिरछे ढंग से घुस आती हैं। इनकी वजह से ट्रैफिक व्यवस्था बिगड़ जाती है और जाम होने लगता है। ऐसे मंे इस ट्रैफिक को नियंत्रित करने के लिए सिग्नल लगाए जाने की आवश्यकता है। इसके लिए पुलिस अधीक्षक अनिल सिंह कुशवाह ने भी नगर पालिका के अधिकारियों से बात की थी। इसी के चलते मंगलवार को दोपहर में आगरा से सिग्नल लगाने वाली कंपनी के इंजीनियरों की एक टीम भिंड आई। इस टीम को ट्रैफिक प्रभारी दीपक साहू ने सुभाष तिराहा, लहार चौराहा और इंदिरा गांधी चौराहे का भ्रमण कराया। इस दौरान इंजीनियरों ने यहां पर सिग्नल लगाए जाने की सहमति दी।
शहर की ट्रैफिक व्यवस्था सुधारने के लिए चौराहों पर सर्वे करने आई आगरा से टीम के सदस्य।
एक चौराहे पर आएगा 10 लाख रुपए का खर्च
आगरा से आई टीम के इंजीनियरों ने कहा कि सिग्नल लगाए जाएंगे। इनमें एक चौराहे पर करीब 10 लाख रुपए का खर्चा आएंगे। इनके लिए एक कंट्रोल रूम भी बनाया जाएगा, जिस पर से सिग्नल नियंत्रित होंगे। इसके अलावा चौराहों पर पुलिसकर्मी तैनात रहेंगे, जो कि यहां से गुजरने वाले वाहन चालाकों पर नजर रखेंगे। कोई अगर सिग्नल तोड़ता हुआ पाया जाएगा, तो उसके खिलाफ जुर्माना की कार्रवाई की जाएगी।
30 लाख रुपए का खर्च आएगा
शहर की जनसंख्या बढ़ रही है। इसलिए चौराहाें पर सिग्नल लगाया जाना जरूरी है। इसके लिए मंगलवार को आगरा से टीम आई थी। टीम ने तीन चौराहों का निरीक्षण किया है। इन पर करीब 30 लाख रुपए का खर्चा आएगा। इस संबंध में नगर पालिका को प्रस्ताव भेजेंगे। दीपक साहू, यातायात प्रभारी भिंड
प्रस्ताव आएगा तो स्वीकृति मिलेगी
शहर में ट्रैफिक सिग्नल लगाया जाना तो जनहित की बात है। नगर पालिका के पास अगर इस संबंध में प्रस्ताव आएगा, तो उसे बिलकुल स्वीकृति दी जाएगी। हम इसको परिषद में स्वीकृत कराएंगे। कलावती मिहोलिया, अध्यक्ष नपा भिंड
tgl_Latn sot_Latn bho_Deva bho_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva